VIII. Hugó lusignani gróf fia és Guidó jeruzsálemi király bátyja volt. A Hattíni csata során testvéréhez hasonlóan ő is fogságba került. Guidó a Jeruzsálemi Királyság trónjának elvesztése után Ciprus ura lett, 1194-ben bekövetkezett halála után pedig Imre lépett a helyébe. Guidó sosem lett Ciprus királya, ám Imrét uralkodásának harmadik évében, 1197. szeptember 22-én Nicosiában megkoronázták, így ő lett Ciprus első Lusignan királya.